Hazel Sampson

**Hazel M. Sampson** (May 26, 1910 – February 4, 2014) bụụrụ onye okenye nke Kallam nke America and yana onye nchekwa asụsụ. Sampson bụụrụ  nwa amaala ikpeazụ sụrụ asụsụ Klallam, yana onye kacha mee okenye n'obodo nile nke  Klallam n'oge ọnwụ ya na 2014. Ọ bụụrụ onye òtù  Jamestown S'Klallam Tribe of Washington.

A ka na-asụ asụsụ Klallam dị ka Asụsụ nke abụọ site n'ụfọdụ ndị obodo amaala Klallam anọ: agbụrụ Jamestown S'Klallam, na agbụrụ Lower Elwha Klallam nke Olympic Peninsula nke Washington, Port Gamble Band nke S'Klalalam Indians dị na Kitsap Peninsula nke Washington Kitsa Peninsula, yana Beecher Bay Klallam nke British Columbia, Canada.

## Akụkọ ndụ
A mụrụ Sampson dịka **Hazel Hall** nye William Hall yana Ida Balch Hall na May 26, 1910, na Jamestown, Washington. Ọ bụ nwa nwa nwanyị nke Chief James Balch, onye guzobere Jamestown yana onye ma ya ma obodo ahụ ma agbụrụ Jamestown S'Klallam nke Washington na-aza otu aha. Nne na nna ya kụziiri ya Asụsụ Klallam dị ka onye na-asụ asụsụ ala ya, na'agbanyeghị na o mechara mụta Bekee dị ka asụsụ nke abụọ. Nna ya, William Hall, guzobere Chọọchị Shaker nke India nke mbụ na Olympic Peninsula dị na Dungeness, Washington, n'ihe dị ka afọ 1910.

N'afọ 1934, Sampson na di ya, Edward C. Sampson Sr., si Jamestown kwaga Port Angeles, Washington. N'ebe ahụ, ndị ezinụlọ Sampson ghọrọ otu n'ime ezinụlọ iri na atọ tọrọ ntọala ndị zụrụ ma nwee ala na Lower Elwha Klallam Reservation. Ọ lụrụ Edward Sampson ruo afọ iri asaa na ise, ruo mgbe di ya nwụrụ na 1995. Ọ bụkwa onye òtù Jamestown S'Klallam Band, nke e guzobere dị ka òtù ndọrọ ndọrọ ọchịchị Klallam dị iche n'afọ ndị 1980.  Dị ka onyeisi oche Jamestown bụ Ron Allen si kwuo, Sampson, " bu ụzọ were onwe ya dị ka onye S'Klallam. Ọ nọ na-enwe njikọta ya na ndị òtù atọ ahụ" na steeti Washington.

Hazel Sampson bụ onye isi nyere aka n'ọrụ iji chekwaa asụsụ Klallam.  Timothy Montler, prọfesọ nke asụsụ na Mahadum nke North Texas, malitere ịrụ ọrụ maka nchekwa asụsụ Klallam malite na 1990.  Montler sonyeere Jamie Valadez, onye nkuzi asụsụ Klallam na Port Angeles High School na onye òtù Lower Elwha Klallam, chịkọtara ihe asụsụ Klalham na ngwá ọrụ nkuzi. Ha abụọ malitere ịrụ ọrụ iji zọpụta asụsụ Klallam site na mkpochapụ.

Montler na Valdez na ndị amaala na-asụ asụsụ Klallam, gụnyere Hazel na Ed Sampson, Adeline Smith na Bea Charles rụkọtara ọrụ. N'afọ 1999, Montler bipụtara ọtụtụ akwụkwọ nduzi na atụmatụ nkuzi iji kụzie ntọala asụsụ Klallam site na ịkọ akụkọ.  Montler bipụtakwara akwụkwọ ọkọwa okwu Klallam nke mbụ na 2012 site n'ụlọ ọrụ mbiputa akwụkwọ nke Mahadum Washington.  O jiri okwu na nkọwa ndị Hazel Sampson, Smith na Charles nyere iji chịkọta akwụkwọ ọkọwa okwu ahụ.

Hazel Sampson jụrụ ka a kpọọ ya aha dịka onye òtù ọrụ nke Montler na Valadez, na-ekwu maka omenala. Otú ọ dị, ya na di ya na ndị òtù ndị ọzọ rụkọtara ọrụ. Ndị nchọpụta kwenyere na ọ ghọtara asụsụ Klallam karịa di ya na ndị ọzọ so na ọrụ ahụ. Dị ka Valadez si kwuo, "Ọ sịrị, 'Nke a bụ ọrụ Ed.' Ọ bụ onye omenala. "  Adeline Smith nwụrụ na Machị 2013, na-ahapụ Sampson dị ka amaala ikpeazụ dị ndụ na-asụ asụsụ Klallam. 

Hazel Sampson biri n'ụlọ ya na Port Angeles ruo mgbe ọ nwụrụ na Febụwarị 4, 2014, mgbe ọ dị afọ otu narị na atọ.  Ọnwụ ya gosipụtara ọnwụ nke onye ikpeazụ na-asụ asụsụ Klallam dịka amaala, ọ bụ ezie na ụfọdụ ndị na-eto eto nọgidere na-asụ ya dị ka asụsụ nke abụọ. Dị ka onye nkuzi ọdịbendị Klallam bụ Jamie Valadez si kwuo, "Ọ bụ onye ikpeazụ...[Ọnwụ ya] na-agbanwe ihe niile...Ha bu ihe ọmụma dị ukwuu banyere ọdịbendị na ọdịnala anyị. "  Ọ bụ ọgbọ ise nke ụmụ ya ka ọ hapụrụ laa mmụọ.

## Edensibịa